Torupilli tänav
Torupilli tänav on tänav Rakvere linna idaosas Roodevälja linnaosas. Lääne-idasuunaline Torupilli tänav on 248 m pikkune. See saab alguse Niine tänavalt, ristub põhja pool Sikupilli tänavaga ja ning lõpeb Suupilli tänava ringteega. Kaugus Rakvere keskväljakust on linnulennult 1,1–1,2 km. Tänav on moodustatud detailplaneeringu alusel, saanud nime 2007. aastal ja on planeeritud Torupilli tänava elamukruntidele juurdesõiduks lääne poolt, ühtlasi juurdesõiduks Vaala keskusele põhja poolt. Tänava ääres paikneb praegu üks eramu – Torupilli 7, teised krundid on hoonestuseta. Tänava idapoolne lõik on välja ehitamata, kõnniteid rajatud ei ole.